
Основна начела за судије

припремила Радна група за утврђивање основних начела за израду системских закона за регулисање правосуђа у следећем саставу:
Драгана Бољевић

Драгиша Слијепчевић

мр Јасмина Киурски

Златко Шуловић

Јован Ћосић

мр Ана Маричић
ВЛАДАВИНА ПРАВА

Уставне гаранције

 Владавина права 

 члан 3.

Владавина права је основна претпоставка Устава и почива на неотуђивим људским правима.

Владавина права се остварује:

· слободним и непосредним изборима, 

· уставним јемствима људских и мањинских права, 

· поделом власти, 

· независном судском влашћу, и 

· повиновањем власти Уставу и закону.

Подела власти 

 члан 4.

Правни поредак је јединствен.

Уређење власти почива на подели власти на законодавну, извршну и судску.

Однос три гране власти заснива се на равнотежи и међусобној контроли.

Судска власт је независна.

Хијерархија домаћих и међународних општих правних аката 

члан 194. 

Правни поредак Републике Србије је јединствен.

Устав је највиши правни акт Републике Србије. 

Сви закони и други општи акти донети у Републици Србији морају бити сагласни са Уставом.

Потврђени међународни уговори и општеприхваћена правила међународног права део су правног поретка Републике Србије. Потврђени међународни уговори не смеју бити у супротности са Уставом. 

Закони и други општи акти донети у Републици Србији не смеју бити у супротности са потврђеним међународним уговорима и општеприхваћеним правилима међународног права.

НЕЗАВИСНО И НЕПРИСТРАСНО СУДСТВО

захтева да држава (законодавна и извршна власт) у духу општеприхваћених правила међународног права и међународних уговора, имајући у виду правни систем и традицију нашег друштва, уставом и законом гарантује независност судства, тако што ће законом предвидети, обезбедити и гарантовати да сваки грађанин оствари своје право на правично суђење у разумном року пред независним и непристрасним судом. 

Држава је дужна да јача и поштује независно и непристрасно судство и да спречи поступке који могу да га угрозе.

ПРАВО НА ПРАВИЧНО СУЂЕЊЕ

је неотуђиво људско право гарантовано чланом 3 и  чланом 194 Устава Републике Србије.

Право на правично суђење предвиђају следећи међународни документи:

· Општа  декларација о правима човека (Резолуција Генералне скупштине Уједињених нација 217 А (III) од 10. децембра 1948. године - прихваћена од стране свих држава чланица УН) 
· Међународни пакт  грађанским и политички правима (Резолуција Генералне скупштине УН) од 19. децембра 1966. године
· Европска конвенција за заштиту људских  права и основних слобода Савета Европе од 4. новембра 1950. године  

Право на правично суђење посебно регулишу :

· Основна начела независности судства (усвојена на седмом конгресу Уједињених нација од 26.августа1985. и прихваћена резолуцијама Генералне скупштине УН 40/32 од 29. новембра 1985. године и 40/146 од 13. децембра 1985. године)

· Поступци за делотворну примену Основних начела независности судства УН (резолуција 1989/60 на 15. пленарном заседању од 24. маја 1989. године) 1-7

· Препорука бр. Р(94)12 Комитета министара Савета Европе државама чланицама о независности, ефикасности и улози судија (од 13. октобра 1994. године) – начело І  тачке 1 и 2

· Европска повеља о закону за судије (Стразбур, 8-10 јул 1998. године)

· Повеља о основним правима Европске уније (2000/Ц 364/01)
· Мишљење бр. 1 (2001) Консултативног Савета европских судија о стандардима за независност судства и сталност судија

ОСНОВНА НАЧЕЛА

НЕЗАВИСНОСТ   

· надлежност судства, дефинисана законом, односи се на сва питања судске природе и за искључиво одлучивање да ли неко питање спада у судску надлежност

· обавеза извршне и законодавне власти да благовремено прибаве мишљење Високог савета судства и Врховног касационог суда о изменама постојећих или доношењу нових закона који уређују положај судија, организацију и поступање судова, као и других системских закона које судови примењују или су од значаја за обављање судијске функције

· забрана и санкције прописане законом за свакога, а посебно за чланове Владе, народне посланике и остале државне службенике, за свако недозвољено уплитање у процес суђења или могућност промене судских одлука 
СТАЛНОСТ

· сталност судијске функције, гарантована  претходним и садашњим Уставом, чиме је обезбеђен уставно-правни континуитет, искључује  тумачење одредбе члана 7 Уставног закона за спровођење Устава РС да је обавезан поновни избор свих судија у Републици. Наведена одредба Уставног закона може се применити само у случају избора судија за судове са новоустановљеном надлежношћу који се први пут оснивају у складу са Уставом и законом  (Врховни касациони суд, апелациони суд, управни судови, управни судови,  Виши управни суд, прекршајни судови, Виши прекршајни суд), код избора судија који се први пут бирају или који се бирају у судове вишег степена 

· избори за новоустановљене судове  спровешће се само за места која остану непопуњена после премештаја судија из судова који престају са радом или судова чија је претежна надлежност пренета у новонастале судове 

· разлози за престанак судијске функције морају бити прописани законом

· одлучивање о професионалној  каријери судија од стране или на основу обавезујућих предлога Високог савета судства, као органа независног од законодавне и извршне власти, на основу објективизираних критеријума 

· имунитет судије од кривичног гоњења у складу са Уставом и законом 
· имунитет судије од грађанске одговорности у поступцима за накнаду штете услед непримерених поступака и грешака у вршењу судијске функције гарантован  законом

НЕПРЕМЕСТИВОСТ И НЕСПОЈИВОСТ

· судија има право да врши судијску функцију у суду у који је изабран 
· судија може бити премештен или упућен у други суд односно на други посао само уз своју сагласност 

· Високи савет судства доноси одлуку о премештају и упућивању судија 
· разлози за премештај и упућивање морају да буду прописани законом

· премештајем судија трајно наставља да обавља судијску функцију у другом суду истог или приближног степена 

· изузетно, судија може бити премештен без сопствене сагласности у случају    законите промене судског система која предвиђа:
· укидање суда или претежног дела надлежности, када се судија премешта у суд истог или приближног степена, односно у суд који је преузео надлежност за области у којима је судија до тада обављао судијску функцију

· промену стварне надлежности, када се судија премешта у суд који је преузео надлежност

с тим што се судији мора обезбедити једнак положај и иста плата као и пре премештаја, а ако то није могуће, право да задржи своју претходну плату

· упућивање судије врши се у: 

· службу Високог савета судства

· Правосудни центар (Национални институт за обуку у правосуђу)
· Министарство надлежно за правосуђе

· ради обављања стручних послова

· по одлуци Високог савета судства  

· на предлог руководиоца тела, односно органа у који се врши распоређивање  

· уз мишљење председника суда у коме судија врши судијску функцију 

· на законом одређени рок који се може поновити 

· са правом судије да напредује у складу са законом и буде ослобођен, у потпуности или делимично, вршења судијске дужности 

· други нижи или виши суд
· ради омогућавања уредног функционисања судова, отклањања заостатака у раду суда, као и  због промене обима посла услед привременог повећања или смањења прилива

· по одлуци Високог савета судства 

· по прибављеном мишљењу председника судова и 

· на законом одређени рок  

с тим што је, у случају упућивања судије из суда нижег у суд вишег степена, потребно да судија који се упућује испуњава законом прописане услове за избор у   суд  у који се упућује

· изузетно, судија може бити упућен у други суд без своје сагласности:

· у случају смањеног прилива предмета суда у коме обавља судијску функцију и великог повећања прилива предмета другом суду истог, непосредно нижег или вишег степена  

· по одлуци Високог савета судства

· по прибављеном мишљењу председника судова 

· са правом судије на жалбу против такве одлуке

· за период не дужи од шест месеци

· без могућности поновног упућивања  
· немогућност обављања службе или посла који су законом утврђени као неспојиви са судијском функцијом

· законом се уређује које су функције, послови или приватни интереси неспојиви са судијском функцијом

НЕПРИСТРАСНОСТ 
 Расподела предмета

· расподела предмета је унутрашња ствар судске управе о којој се редовно расправља на судским седницама 

· годишњи распоред послова врши управно-судско веће

· управно-судско веће, пошто прибави мишљење судија, писмено утврђује распоред послова за наредну годину и саопшатава га на седници свих судија најкасније до 1. децембра  

· распоред послова, с приговорима судија, упућује се управно-судском већу непосредно вишег суда у року од осам дана од седнице свих судија 
· управно-судско веће бира се тајним гласањем на седници свих судија
· председник суда је члан управно-судског веће по функцији
· управно-судско веће чини 5 судија, с тим да у судовима који имају мање од 5 судија све судије су чланови већа
· решавање предмета непристрасно, без икаквих ограничења, недозвољених утицаја, притисака, претњи или ометања, директних или индиректних, са било које стране и из било ког разлога, на основу чињеница и у складу са законом

· расподела предмета не сме бити под утицајем странке или лица заинтересованог за исход случаја и врши се по принципу случајног судије за једну правну област или за унапред одређене врсте предмета у оквиру једне правне области. Распоређивање предмета врши се системом за аутоматску расподелу предмета према абецедном реду или на други одговарајући начин
· одузимање предмета од судије могуће је само у законом прописаним случајевима 

· изузеће судије прописује се законом

ОДГОВАРАЈУЋИ УСЛОВИ РАДА (МОЖДА СПОЈИТИ ОДГОВАРАЈУЋИ УСЛОВИ РАДА СА ПРАВИМА И ДУЖНОСТИМА)
Обавезе државе и права судија
· држава је дужна да успостави самостални судски буџет, у складу са предлогом Високог савета судства, обезбеди одговарајућа средстава и тако омогући правилно функционисање судова 
· држава је дужна да прибави мишљење Високог савета судства и Врховног касационог суда када се врши измена и допуна уставних и законских одредби које се односе на судство
· држава је дужна да надокнади материјалну или нематеријалну штету грађанину коју му незаконитим или неправилним радом нанесе судија или судско особље
· законом се може предвидети могућност да држава у одређеном року оствари накнаду штете од судије или судског особља у случају тешког и неопростивог кршења судијске функције 
· о постојању услова за регрес на потраживања државе према судији или судском особљу одлучује Високи савет судства

· критеријуме и мерила за одређивање потребног броја судија утврђује Високи савет судства на основу броја, врсте, структуре и сложености предмета у сваком суду, уз уважавање равномерне оптерећености свих судова и судија

· одговарајући број судија, судијских помоћника и судског особља који обезбеђује стручан, ефикасан и одговоран рад, и његово континуирано прилагођавање броју и сложености предмета
· материјални положај судијских помоћника и судског особља прати материјални положај судија

· растерећење судија преношењем послова који нису у непосредној вези са суђењем на обучено судско особље

· плата судије мора бити у складу са достојанством судијске функције и теретом одговорности

· бенефицирани радни стаж за поједине категорије судија
· почетна и стална обука на терет државе која ће пружити судијама одговарајуће теоријско и практично знање и вештине у циљу вршења функције на ефикасан и правилан начин
· оснивање Националног института за обуку у правосуђу 

· одговарајућа средства, опрема, простор и технички услови за рад 
· јединствен информациони систем правосудних органа који би омогућио праћење, прикупљање и размену свих података од значаја за рад судова

· јачање информационе и стручно-техничке везе судова са јавним тужилаштвима и другим државним органима у циљу подизања ефикасности рада судова

· јединствен систем вођења статистике за све судове са јединственом методологијом статистичких истраживања  

· безбедност судија и чланова њихових породица
· правосудно обезбеђење под надлежношћу судске власти која би се старала о безбедности суда (судских објеката и људи у њима, судија и судског особља) и пружала помоћ за обављање судских радњи ван суда 
ПОЛОЖАЈ СУДИЈА

· професионална каријера судије, заснована на објективизираним критеријумима – стручности, оспособљености, достојности, квалитету и резултатима рада

· забрана дискриминације приликом одлучивања о професионалној каријери судија

· редовно вредновање рада судија као основ за одлуке о професионалној каријери судија
· право судије да се обрати Високом савету судства када сматра да су му на било који начин угрожена или повређена законска права или независност уопште

· законом установљен систем напредовања
· право судије на слободу изражавања, вероисповести, удруживања и окупљања уз очување достојанства судијске функције и независног и непристрасност судства

· слобода судија да оснивају и приступају струковним удружењима у циљу заступања својих интереса, унапређења стручног усавршавања и заштите судске независности

ОРГАНИЗАЦИЈА СУДОВА
· судска власт је јединствена на територији Републике Србије 

· судска власт припада судовима

· судови су самостални и независни органи државне власти који штите слободе и права грађана, законом утврђена права и интересе правних субјеката и обезбеђују уставност и законитост

· судови суде на основу Устава, закона и других општих аката, када је то предвиђено законом, општеприхваћених правила међународног права и потврђених међународних уговора. 

· оснивање, организација, надлежност, уређење и састав судова прописује се законом

· забрањено је оснивање привремених, ванредних или преких судови

· судови се организују као судови опште и посебне надлежности  

· судови опште надлежности су општински судови, окружни судови, Апелациони суд са одељењима и Врховни касациони суд
· судови посебне надлежности су трговински судови, Виши трговински суд, управни судови и Виши управни  суд, прекршајни судови, Виши прекршајни суд, Суд за организовани криминал са одељењима и Суд за ратне злочине са одељењима
· суд не може одбити да поступа и одлучује у ствари за коју је надлежан 

· расправљање пред судом је јавно и може се ограничити само у складу с Уставом и законом

· мрежа судова треба да буде организована према стварној оптерећености судова, тако да не угрози доступност суда грађанима и право грађана на једнаку правну заштиту

· критеријуми за организовање рационалне мреже судова - стварна оптерећеност судова, географски, демографски, инфраструктурни и други, морају бити утврђени законом

· стварну оптерећеност судова утврдиће Високи савет судства на основу јасних и јавних критеријума и мерила, узимајући у обзир број, структуру и сложеност предмета

· оснивање судова
· општински суд оснива се за територију једне или више општина, 

· окружни суд оснива се за територију више општина

· Апелациони суд оснива се за територију Републике Србије 

· Врховни касациони суд оснива се за територију Републике Србије

· трговински суд оснива се за територију више општина а Виши трговински суд оснива за територију  Републике Србије

· прекршајни суд оснива се за територију једне или више општина, а Виши прекршајни суд за територију Републике Србије

· управни суд оснива се за територију више општина, а Виши управи суд за територију Републике Србије

· Суд за организовани криминал оснива се за територију Републике Србије

· Суд за ратне злочине  оснива се за територију Републике Србије

· непосредно виши суд

· Врховни касациони суд је непосредно виши суд за апелационе судове, Виши трговински суд, Виши управни суд и Виши прекршајни суд

· Апелациони суд је непосредно виши суд за окружне и општинске судове, Суд за организовани криминал и Суд за ратне злочине

· окружни суд је непосредно виши суд за општинске судове када је то одређено законом

· Виши трговински суд је непосредно виши суд за трговинске судове 

· Виши управни суд је непосредно виши суд за управне судове  

· Виши прекршајни суд је непосредно виши суд за прекршајне судове

· седишта и подручја судова, места предузимања судских радњи, судски дани, одељења изван седишта општинских судова и друга питања од значаја за рад судова уређују се законом

· унутрашње уређење судова уређује се законом и Судским пословником
ВИСОКИ САВЕТ СУДСТВА
· избор изборних чланова Високог савета судства

· у поступку и по правилима отвореним за јавност 

· предлог кандидата за изборне чланове мора да потекне од судија

· предлагање треба да се врши на начин и у поступку предвиђеном законом, у форми непосредних судских избора

· предлог кандидата за изборне чланове има обавезујућу снагу за Народну скупштину која је дужна да изабере члана  Високог савета судства између више предложених кандидата од броја који се бира
· састав Високог савет судства треба да обезбеди најширу представљеност судства (свих степена и врста судова)
· избор чланова Високог савета судства који нису судије
· Народна скупштина дужна је да изабере једног од предложених кандидата из реда адвоката које предложи Адвокатска комора Србије

· Народна скупштина дужна је да изабере једног од предложених кандидата из реда професора правних факултета које предложи заједничка седница декана свих правних факултета

· изборни чланови Високог савета судства из реда судија
· један из Врховног касационог суда

· један из трговинских судова

· један из управних судова

· један из Апелационог суда, суда за организовани криминал и суда за ратне злочине

· један из првостепених судова опште надлежности (општинских и окружних)

· један из прекршајних судова

· услов за избор судија у Високи савет судства

· за члана Високог савета судства може бити изабран судија који се налази на  судијској функцији више од седам година, укључујући и три године рада  приликом првог избора на судијску функцију

· забрана напредовања судије за време трајања мандата у Високом савету судства

· за време  трајања  мандата  судија који је члан  Високог  савета судства не може бити  биран  за  судију вишег суда или за  председника суда
· изузетно, ова забрана се неће односити на судије који су чланови                                       Високог савета судства у првом сазиву

· забрана узастопног избора по истеку мандата
· поступак предлагања и начин избора кандидата за изборне чланове Високог савета судства и њихове заменике из реда судија

· избори су непосредни и тајни 

· изборе спроводи Изборна комисија Високог савета судства
· бирачко право имају све судије које на дан избора врше судијску функцију и уписани су у стални изборни именик судија који води министарство надлежно за правосуђе

· кандидат за изборног члана може бити сваки судија кога  својим потписима подржи најмање 10 судија судова које он представља,  или кога предложи општа седница једног или више судова са најмање 10 судија, при чему један судија може да подржи само једног кандидата

· доказ о подржаној кандидатури кандидат доставља Изборној комисији Високог савета судства   

· кандидационе листе верификује и објављује Изборна комисија најмање  петнаест дана пре дана гласања и разврстава их  по следећим категоријама: 

· кандидациона листа за првостепене судове

· кандидациона листа за Aпелациони суд, суд за организовани криминал и суд за ратне злочине
· кандидациона листа за трговинске судове

· кандидациона листа за управне судове

· кандидациона листа за прекршајне судове

· кандидациона листа за Врховни касациони суд

· утврђене листе кандидата достављају се свим судовима у Републици на гласање

· избори се спроводе истог дана у свим судовима
· судија гласа за кандидата са кандидационе листе којој припада 
· са сваке листе изабран је судија који је добио највише гласова

· ако два или више кандидата добију једнак највећи број гласова, за тe кандидатe избори ће бити поновљени

· први сазив Високог савета судства обезбедиће најширу представљеност судства према постојећој организацији судова 
· изборни чланови првог сазива Високог савета судства из реда судија су:

· један из Врховног суда Србије

· један из судова са територије аутономне покрајине

· један  из окружних судова

· два из општинских судова

· један из трговинских судова                      

· положај изборних чланова Високог савета судства
-
заштита од утицаја 

· законом прописани разлози за престанак чланства пре истека мандата

· изборни члан Високог савета судства из реда судија може се бавити само тим послом за време трајања мандата 

· изборни члан из реда судија, престанком мандата у првом сазиву Високог савета судства,  наставља са судијском функцијом у суду из кога је изабран за члана, односно у суду који је преузео надлежност суда из кога је изабран или надлежност за области у којима је судија до тада обављао судијску функцију 
· надлежност
· утврђивање критеријума за предлагање судија и председника судова и за избор судија

· избор судија 

· предлагање кандидата за судије који се први пут бирају на ту функцију и за председнике судова

· напредовање

· премештај
· упућивање

· удаљење

· разрешење

· имунитет

· одлучивање о неспојивости вршења одређених послова са судијском функцијом

· одлучивање о правном леку против одлуке о вредновању рада судије 

· одређивање састава дисциплинских органа, трајање и престанак мандата чланова дисциплинских органа, именовање чланова дисциплинских  органа и њихових  заменика
· одлучивање о правним лековима у дисциплинском поступку
· доношење програма обуке и надзор над њиховим спровођењем 

· утврђивање услова за вршење послова сталних и повремених предавача из реда судија

· утврђивање стандарда понашања судија и осталих запослених у судству

· предлагање систематизације судијских и радних места запослених у судству 

· утврђивање критеријума за избор приправника 

· давање мишљења о изменама постојећих или доношењу нових закона који уређују положај судија, организацију и поступање судова, као и других системских закона које судови примењују или су од значаја за обављање судијске функције
· одлучивање о постојању услова за регрес на потраживање државе према судији или судском особљу
· предлагање, расподела и контрола судског буџета

· престанак мандата чланова Високог савета судства

· истеком мандата

· на лични захтев
· престанком функције или положаја на основу које је члан Високог савета   судства

· осуда на казну затвора
· разрешењем  изборног члана 
· престанком рада суда из кога је изабран и избором за председника, за изборне чланове Високог савета судства првог сазива 
· разрешење изборних чланова Високог савета судства

· ако не обавља своје дужности на правилан, ефикасан и непристрасан начин    или ако не извршава обавезе које проистичу из функције коју обавља
· ако изврши дело које га чини недостојним за обављање дужности члана Високог савета судства

· поступак за разрешење

· разрешење члана Високог савета судства може иницирати свако лице

· поступак за разрешење покреће Високи савет судства 

· о разрешењу одлучује Народна скупштина, на предлог Високог савета судства

· услови и средства за рад Високог савета судства

· самостално уређивање поступка и правила свог рада
· јавна и јасна правила и поступак рада, уз ограничење јавности само у унапред предвиђеним случајевима
· посебна средства за финансирање рада

· одговарајуће просторије и опрема

· формирања сталних и повремених комисија

· довољан  број  запослених у стручној служби, и то најмање један службеник на сваких започетих 100 судија 

· самостално одлучивање о запошљавању службеника у својој служби  

ВРЕДНОВАЊЕ РАДА 

СУДИЈА И ПРЕДСЕДНИКА СУДОВА

· вредновање рада судија врше одељенски савети у судовима и Високи савет судства преко своје комисије која одлучује о  приговорима судија против оцене њиховог рада 
· одељенски савет чине председник одељења и двоје судија, изабрана тајним гласањем на седници одељења
· вредновање рада судија општинских судова и других судова нижег степена врши одељенски савет непосредно вишег суда уз учешће двојице судија изабраних тајним гласањем од стране судија одељења суда чији се рад вреднује
· вредновање  рада  председника судова врши Високи савет судства, преко своје комисије, по прибављеном мишљењу седнице свих судија суда из кога је председник суда, као и мишљењу председника  непосредно вишег суда  

· вршено на основу јавно објављених, објективизираних и јединствених критеријума прописаних законом и примењивих и упоредивих мерила које утврђује Високи савет судства

· регулисано јединственим поступком у коме је обезбеђено благовремено обавештавање и непосредно учешће судије и председника судова чији се рад вреднује и њихова правна заштита

· системско, кроз оцењивање рада свих судија и председника судова

· редовно и периодично (сваке године за судије на сталној функцији и за председнике судова, а за судије које се први пут бирају сваких шест месеци) 

· представља основу за напредовање, разрешење, покретање дисциплинског поступка и одређивање дисциплинских мера

· засновано на претходно јасно одређеним и разрађеним појмовима „ структура“ и „сложеност“  предмета
· обухвата све аспекте судијског посла односно посла председника одређене критеријумима 

· изражава се оценом  од  не задовољава  до одличан

· уважава постојеће стање и просечне резултате рада у Србији

· предвиђа оквирно трајање сваке радње за обављање судијске функције

И З Б О Р 

СУДИЈА И ПРЕДСЕДНИКА СУДОВА

ЗАЈЕДНИЧКА НАЧЕЛА
· забрана дискриминације по било ком основу приликом предлагања и избора

· формални услови за избор судија и председника судова уређују се законом

· поступак за избор кандидата мора бити законом прописан, како би се         обезбедила транспарентност и заштита права свих кандидата

· обавезан разговор са кандидатима пре предлагања за избор

· критеријуми за предлагање и избор судија и председника судова морају бити објективизирани, јединствени и засновани на примењивим и упоредивим  мерилима 

· критеријуми и мерила морају бити јавно објављени

· критеријуми  за предлагање и избор судија и председника судова су стручност, оспособљеност, достојност, квалитет као и остварени резултати рада
· способност за руковођење и организацију послова у суду има посебан значај за предлагање кандидата за председнике судова и за избор председника судова   
· мерила су одговарајући начини процене особина садржаних у критеријумима
· стручност подразумева поседовање теоријског и практичног знања

· теоријско знање је  правно, економско, социолошко, политиколошко и друго схватање укупних друштвених односа

· мерила теоријског знања су:  успех на студијама и дужина студирања, успех на правосудном испиту и по завршеној обуци, академска звања, објављени стручни радови, учешће у програмима стручног  усавршавања, рад у стручним групама на изради   закона и других аката који се тичу судства
· практично знање је оптимална, разумно брза и ефикасна примена теоријског  знања на конкретан правни проблем

· мерила практичног знања су: број, врста, сложеност предмета у раду, број решених и ожалбених предмета, број правоснажно окончаних предмета без жалбе, број потврђених, укинутих и преиначених предмета по правном леку, број отворених расправа пред вишим судом, коефицијент ажурности итд.

· оспособљеност подразумева особине које омогућавају примену специфичних правничких знања у решавању предмета и савесно обављање судијске функције
· аналитичко мишљење  (способност схватања и размишљања)
· способност расуђивања и доношења одлуке
· способност усменог и писаног  изражавања

· способност и спремност аргументованог заступања сопствених ставова

· умешност у расправљању,  саслушавању и преговарању 

· организациона способност 

· радни капацитет

· способност за тимски рад

· комуникативна способност

· способност управљања својим понашањем у критичним  ситуацијама   

· однос према раду 
· мерила оспособљености су: резултати психо теста, интервјуа и  других психо-социјалних техника, као и мерила  практичног знања

· достојност подразумева  моралне особине које судија треба да поседује и понашање у складу са тим особинама

· особине: поштење, савесност, вредноћа, правичност, достојанственост, истрајаност, храброст, узорност

· понашање:  чување угледа судије и суда у служби и изван ње, свест о друштвеној одговорности, одржавање независности и непристрасности, поузданости и достојанства у служби и изван ње, преузимање одговорности и за унутрашњу организацију и за позитивну слику правосуђа у јавности;

· мерила достојности су: углед који особа ужива у друштву и запажено залагање, индивидуално и у оквиру струковног удружења, за узорно понашање судија и успостављање правне државе

ИЗБОР СУДИЈА КОЈИ СЕ ПРВИ ПУТ БИРАЈУ

· поред стручности, оспособљености и достојности, као општих критеријума, приликом избора судија цениће се:

· 
дужину стажа, 

· 
врсту послова које је кандидат обављао по положеном правосудном испиту и завршеној обуци, 

· 
број и структуру решених одлука,

· 
број и структуру израђених нацрта одлука.

· дужност Народне скупштине да избор за судију изврши међу кандидатима које је предложио Високи савет судства
ИЗБОР СУДИЈА НА СТАЛНУ ФУНКЦИЈУ 

И НАПРЕДОВАЊЕ
· обавеза Високог савета судства да на сталну судијску функцију изабере судију чији је рад позитивно вреднован током првог трогодишњег мандата 
· основни критеријум за избор на сталну судијску функцију и напредовање је стручност исказана кроз остварени квалитет и резултат рада, као и обуку коју је прошао
ИЗБОР ПРЕДСЕДНИКА СУДОВА
· за председника суда може бити изабран судија који се налази најмање три године на сталној судијској функцији у  суду истог или вишег степена и који, уз предвиђене  критеријумима за избор и напредовање судија, има изражену способност за руковођење и организацију послова у суду 
· Високи савет судства предлаже најмање два кандидата, осим у случају када се пријави само један кандидат који испуњава законом прописане услове

· обавеза Народнe скупштинe да изабере једног од кандидата које је предложио Високи савет судстава

· Високи савет судства прибавља о кандидатима за председника суда мишљење седнице свих судија тог суда, као и мишљење председника непосредно вишег суда, пре утврђивања предлога за избор председника суда
· мандат председника суда траје четири године и може бити поново биран 
ДУЖНОСТИ СУДИЈА И ПРЕДСЕДНИКА СУДОВА
· заштита права и слобода свих лица у судском поступку

· вршење законом прописаних овлашћења и обавеза на начин који гарантује правилну примену закона и ефикасно решавање предмета у разумном року

· поштовање стандарда понашања судија и осталих запослених у судству
· независно и слободно поступање од свих утицаја у вршењу судијске функције

· непристрасно вођење поступка, у складу са властитом проценом чињеница и тумачењем права, уз обезбеђење правичног суђења и поштовање процесних права странака гарантованих Уставом, законом и међународним документима

· уздржавање oд свих поступака који могу изазвати сумњу у њихову независност или непристрасност

· изузимање од суђења осим у случају постојања законом прописаних разлога

· испољавање приступачности према странкама и њихово поштовање  

· предочавање могућности споразумног решавања 
· јасно и аргументовано образлагање одлука у складу са законом и установљеном судском праксом

· похађање обавезне обуке и спремности одржавања високог степена стручности

· заштита тајности података

· благовремено достављање мишљења  о изменама постојећих или доношењу нових закона који уређују положај судија, организацију и поступање судова, као и других системских закона које судови примењују или су од значаја за обављање судијске функције

ПРАВА СУДИЈА И ПРЕДСЕДНИКА СУДОВА
· основна плата судије најнижег суда мора бити у висини најмање четвороструког износа просечне плате у Републици и загарантована законом

· пензија судије мора бити законом загарантована у висини последње плате која се редовно усклађује са порастом плата судија

· осигурање од социјалних ризика
· накнада у висини плате за време годишњег одмора, ванредног плаћеног одсуства и за првих тридесет дана спречености за рад због болести или повреде као и права на друга примања и накнаде одређена законом

· стручно усавршавање о трошку државе
· укључивање у доношење одлука од значаја за рад судова и за одређивање и распоређивање средстава за функционисање судова 

· давање мишљења о предлозима за  доношење и измену закона о судству и иницирање измена тих закона

ДИСЦИПЛИНСКА ОДГОВОРНОСТ СУДИЈА И ПРЕДСЕДНИКА СУДОВА
· закон уређује које понашање судије и предсеника суда се сматра дисциплинским преступом, поступак и надлежност за вођење дисциплинског поступка, врсте дисциплинских мера и сразмерност у њиховом изрицању

· дисциплински преступ је несавесно вршење судијске дужности или понашање судије недостојно судијске функције
· дисциплински преступи су: повреда начела непристрасности, пропуштање судије да тражи изузеће у предметима у којима постоји сукоб интереса, учестало и неоправдано кашњење у изради одлука, узимање предмета у рад редом који неоправдано или знатно одступа од реда којим су примљени, неоправдано незаказивање рочишта или претреса, учестало кашњење на заказана рочишта или претресе, очигледно некоректно поступање према учесницима у судским поступцима и запосленима у суду, прихватање поклона супротно прописима који регулишу сукоб интереса, упуштање судије у непримерене односе са странкама или њиховим правним заступницима у поступку који води, обављање активности које су законом одређене као неспојиве са судијском функцијом, достављање непотпуних или нетачних података од значаја за рад и одлучивање Високог савета судства, измена годишњег распореда судијских послова у суду, повреда принципа природног судије ван законом дозвољених случајева и друга понашања која законом буду одређена као дисциплински преступи 
· тежак дисциплински преступ постоји ако је услед извршења дисциплинског преступа дошло до озбиљног поремећаја у вршењу судске власти или обављања радних задатака у суду или до тешког нарушавања угледа и поверења јавности у судство (застаревање предмета), на начин и под условима прописаним законом
· дисциплинске мере  су: укор, јавна опомена, умањење плате у одређеном износу и одређеног трајања, одузимање судског предмета, распоређивање судије на другу судску функцију у оквиру суда на одређено време и суспензија
· сразмерност у изрицању дисциплинских мера у односу на тежину учињеног дисциплинског преступа
· дисциплинске органе именује Високи савет судства из реда судија 

· састав дисциплинских органа, потребну дужину судијског стажа за именовање у одређени дисциплински орган, трајање мандата  и могућност поновног именовања, као и начин престанка функције у тим органима прописује и јавно објављује Високи савет судства 
· дисциплински органи:
· дисциплински тужилац и његови заменици 

· дисциплинска комисија 

· Високи савет судства, као другостепени дисциплински орган

· дисциплински поступак води се по предлогу дисциплинског тужиоца и обезбеђује:

· правично поступање

· хитност

· тајност, осим уколико судија у односу на кога се поступак води не   захтева    да поступак буде јаван

· гаранције непосредног учешћа судије у односу на кога се поступак  води

· право на заступника

· право на правни лек

· могућност застарелости  вођења

· одлуке у дисциплинском поступку:

· дисциплинског тужиоца:

a)   одбачај пријаве


б)   покретање дисциплинског поступка

· дисциплинске комисије:
а)   одбијање предлога 


б)  усвајање предлога и изрицање дисциплинске мере
· Високог савета судства:

а)   потврђивање првостепене одлуке

  б)   преиначење првостепене одлуке 

ПРЕСТАНАК   ФУНКЦИЈЕ

ПРЕСТАНАК СУДИЈСКЕ ФУНКЦИЈЕ

· законски разлози  

· лични захтев, по одлуци Високог савета судства, односно истеком тридесетог дана од дана достављања захтева Високом савету судства

· губитак држављанства, даном правоснажности решења надлежног        органа

· трајни губитак радне способности за обављање судијске функције, даном правоснажности решења надлежног органа

· навршење 65. године живота, констатује Високи савет судства по обавештењу председника суда који се мора доставити Високом савету судства најмање шест месеци пре датума навршења
· смрт, 
· разрешење, даном правоснажности одлуке Високог савета судства
·  правне последице - даном престанка функције престају сва права по основу рада

РАЗРЕШЕЊЕ СУДИЈА
· разлози   

· осуда на казну затвора 
· осуда за кривично дело које га чини недостојним судијске дужности

· тежи или поновљени дисциплински (прекршај) преступ 

· незадовољавајућа оцена рада у погледу стручности по којој судија недовољно успешно обавља своју  дужност без оправданог разлога

· прихватање функције, обављање посла или заснивање радног односа упркос забрани обављања рада који није спојив са судијском функцијом, даном ступања на функцију односно даном почетка рада који није спојив са судијском функцијом

· поступак  

· иницијативу за разрешење може поднети свако
· предлог за покретање поступка за разрешење судије подноси председник суда, председник непосредно вишег суда, судско тело које вреднује рад судија  и Дисциплинска комисија  
· поступак спроводи и одлуку доноси  Високи савет судства у року од тридесет дана

· поступак је хитан, уз гаранцију правичности и непосредног учешћа   судије против кога је покренут поступак, са могућношћу ангажовања заступника у поступку

· судија се мора одмах обавестити о разлозима покретања поступка, уз благовремену доставу свих писмена у списима и омогућавање увида у податке и документацију  који могу омогућити њихово изјашњавање о стављеном предлогу 

· против одлуке о разрешењу може се изјавити жалба Уставном  суду
ПРЕСТАНАК ФУНКЦИЈЕ ПРЕДСЕДНИКА СУДА

· законски разлози: 
· престанак судијске функције 
· избор за судију другог суда 
· лични захтев
· истек мандата на који је изабран, ако нe буде поновно изабран  

· разрешење 
· у случају да председнику суда престане функција пре истека мандата, Високи савет судства ће у року од 30 дана изабрати вршиоца дужности председника суда
· до избора председника суда, односно до одређивања вршиоца дужности председника суда, функцију председника суда врши судија који је годишњим распоредом послова у суду одређен за заменика председника суда

· после престанка дужности председника суда, судија, који је изабран за председника суда из суда истог степена, наставља да врши судијску функцију у том суду
· после престанка дужности председника суда, судија вишег суда, који је изабран за председника нижег суда, може се вратити на дужност судије суда из кога је биран
РАЗРЕШЕЊЕ ПРЕДСЕДНИКА СУДА

· разлози  

· кршење обавеза установљених прописима за обављање послова судске  управе 

· нарушавање начела независности судије 
· поступање супротно прописима о додељивању предмета
· одступање од прописа којим се уређује годишњи распоред судија

· тежи дисциплински прекршај у вршењу председничке функције

· одредбе о разлозима за разрешење судија сходно се примењују на разлоге за разрешење председника суда, уколико није другачије одређено 

· поступак  

· иницијативу за разрешење може поднети свако
· предлог за покретање поступка за разрешење председника суда подноси Високи савет судства по претходно прибављеном мишљењу судског тела које вреднује рад председника суда, председника непосредно вишег суда, као и седнице свих судија суда чији је он председник  
· Народна скупштина разрешава председника суда дужности на предлог Високог савета судства

· одредбе о поступку разрешења судија сходно се примењују на поступак разрешења председника суда, уколико није другачије одређено

